Foto’s: Hier is baba CambridgeWilliam en Kate saam met baba Cambridge. Foto: Clarence House William en Kate en hul babaseuntjie is op die trappe van die Lindo-vleuel by die St. Mary-hospitaal in Paddington, Londen afgeneem toe hulle die hospitaal verlaat het. William het aan verslaggewers gesê sy seun “het ŉ paar longe aan hom” en dat hul steeds aan ŉ naam vir hom dink. Kate het gesê dit is baie emosioneel en ŉ spesiale tyd. “Ek dink enige ouer sal weet hoe dit voel.” William het geskerts dat hy dankbaar is dat die baba Kate se mooi voorkoms het. Baba Cambridge is Maandag in dieselfde vleuel gebore waar prinses Diana aan prins William en prins Harry geboorte geskenk het. Baba Cambridge is naas sy oupa prins Charles en sy pa prins William, derde in die ry om die troon op te volg. Baba Cambridge in sy ma se arms. Foto: Clarence House